
Nr.2128  din 14.07.2026
ANUNȚ CONCURS
FUNCȚIE CONTRACTUALĂ DE EXECUȚIE 

Primăria comunei Urzica – județul Olt organizează concurs, în conformitate cu prevederile  Hotărârea Guvernului nr.1336/2022 si prevederile Contractului de finanțare privind implementarea proiectului ”Centru de zi pentru persoanele cu dezabilități din Comuna Urzica, jud. Olt” - PNRR, pentru ocuparea pe o perioadă de 4 luni, după finalizarea investiției, a unei funcții contractuale de execuție în afara organigramei de educator, în cadrul Centrului de zi pentru persoanele cu dezabilități.
Durata timpului de muncă este de 4 luni, după finalizarea investiției, cu normă parțială de 60 ore/lună, repartizarea programului normal de muncă se face inegal, în intervalul orar 8:00-20:00.
La concurs poate participa orice persoană care îndeplineşte condiţiile generale şi condiţiile specifice stabilite prin fişa postului pentru ocuparea funcției contractuale, respectiv: 

1.Condițiile generale de participare - în conformitate cu Legea nr. 53/2003 - Codul muncii, republicată, cu modificările şi completările ulterioare şi cerinţele specifice prevăzute la art. 542 alin. (1) şi (2) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare: 
a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene; 
b) cunoaşte limba română, scris şi vorbit; 
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare; 
d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate; 
e) îndeplineşte condiţiile de studii şi, după caz, alte condiţii specifice potrivit cerinţelor postului scos la concurs; 
f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea; 
g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii; 
h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare; 

2.Condițiile specifice de participare – stabilite pe baza fișei postului, sunt :
 - Apt din punct de vedere psihologic
   -  Studii: Studii medii sau postliceale (nivel liceal sau postliceal)

Dosarul de concurs se depune de către candidați în termen de 5 zile lucrătoare de la data afișării prezentului anunț, respectiv în perioada 17 iulie 2026 - 23 iulie 2026 la sediul Primăriei comunei Urzica, județul Olt - Compartiment Secretariat, de luni până joi între orele 8.00 – 15.30 și vineri între orele 8.00 -13.30 și conține în mod obligatoriu: 
   a) formular de înscriere la concurs, conform modelului prevăzut la anexa nr. 2 la H.G. nr.1336/2022;
   b) copia actului de identitate sau orice alt document care atesta identitatea, potrivit legii, aflate in termen de valabilitate;
   c) copia certificatului de căsătorie sau a altui document prin care s-a realizat schimbarea de nume, după caz;
   d) copiile documentelor care atesta nivelul studiilor si ale altor acte care atesta efectuarea unor specializări, precum si copiile documentelor care atesta îndeplinirea condițiilor specifice ale postului solicitate de autoritatea sau instituția publica (diploma de studii cu specializarea studiilor,etc.);
   e) copia carnetului de munca sau adeverința eliberată de angajator pentru perioada lucrată, care să ateste vechimea în specialitate (după caz);
   f) certificat de cazier judiciar sau, după caz, extrasul de pe cazierul judiciar;
   g) adeverința medicală care sa ateste starea de sănătate corespunzătoare, eliberata de către medicul de familie al candidatului sau de către unitățile sanitare abilitate cu cel mult 6 luni anterior derulării concursului 
   g1) actul din care rezultă că, candidatul este apt din punct de vedere psihologic;
   h) certificatul de integritate comportamentala din care sa reiasa ca nu s-au comis infractiuni prevazute la art. 1 alin. (2) din Legea nr. 118/2019 privind Registrul national automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum si pentru completarea Legii nr. 76/2008 privind organizarea si funcționarea Sistemului National de Date Genetice Judiciare, cu modificările ulterioare, pentru candidații înscriși pentru posturile din cadrul sistemului de învățământ, sănătate sau protecție sociala, precum si orice entitate publica sau privata a carei activitate presupune contactul direct cu copii, persoane în vârstă, persoane cu dezabilitați sau alte categorii de persoane vulnerabile ori care presupune examinarea fizica sau evaluarea psihologica a unei persoane;
   i) curriculum vitae, model comun european.

    Adeverinta care atesta starea de sanatate contine, in clar, numarul, data, numele emitentului si calitatea acestuia, in formatul standard stabilit prin ordin al ministrului sanatatii. Pentru candidatii cu dizabilitati, in situatia solicitarii de adaptare rezonabila, adeverinta care atesta starea de sanatate trebuie insotita de copia certificatului de incadrare intr-un grad de handicap, emis in conditiile legii.
   Copiile de pe actele prevazute la literele b)-e), precum si copia certificatului de incadrare intr-un grad de handicap se prezinta insotite de documentele originale, care se certifica cu mentiunea „conform cu originalul“ de catre secretarul comisiei de concurs.
   Documentul prevazut la litera f) poate fi inlocuit cu o declaratie pe propria raspundere privind antecedentele penale. In acest caz, candidatul declarat admis la selectia dosarelor si care nu a solicitat expres la inscrierea la concurs preluarea informatiilor privind antecedentele penale direct de la autoritatea sau institutia publica competenta cu eliberarea certificatelor de cazier judiciar are obligatia de a completa dosarul de concurs cu originalul documentului prevazut la litera f), anterior datei de sustinere a probei scrise si/sau probei practice. In situatia in care candidatul solicita expres in formularul de inscriere la concurs preluarea informatiilor direct de la autoritatea sau institutia publica competenta cu eliberarea certificatelor de cazier judiciar, extrasul de pe cazierul judiciar se solicita de catre autoritatea sau institutia publica organizatoare a concursului, potrivit legii.
   Documentul prevazut la litera h) poate fi solicitat si de catre autoritatea sau institutia publica organizatoare a concursului, cu acordul persoanei verificate, potrivit legii.
   In functie de decizia conducatorului autoritatii sau institutiei publice, dosarele de concurs se depun la compartimentul resurse umane sau, dupa caz, la compartimentul care asigura organizarea si desfasurarea concursului sau pot fi transmise de candidati prin Posta Romana, serviciul de curierat rapid, posta electronica sau platformele informatice ale autoritatilor sau institutiilor publice inauntrul termenului de depunere a dosarelor de concurs.
    In situatia in care candidatii transmit dosarele de concurs prin Posta Romana, serviciul de curierat rapid, posta electronica sau platformele informatice ale institutiilor sau autoritatilor publice, candidatii primesc codul unic de identificare la o adresa de e-mail comunicata de catre acestia si au obligatia de a se prezenta la secretarul comisiei de concurs cu documentele prevazute la literele b)-e) in original, pentru certificarea acestora, pe tot parcursul desfasurarii concursului, dar nu mai tarziu de data si ora organizarii probei scrise/practice, dupa caz, sub sanctiunea neemiterii actului administrativ de angajare.
   Transmiterea documentelor prin posta electronica sau prin platformele informatice ale autoritatilor sau institutiilor publice se realizeaza in format .pdf cu volum maxim de 1 MB, documentele fiind acceptate doar in forma lizibila.
   Prin raportare la nevoile individuale, candidatul cu dizabilitati poate inainta comisiei de concurs, in termenul de depunere a dosarelor de concurs, propunerea sa privind instrumentele necesare pentru asigurarea accesibilitatii probelor de concurs.

Concursul pentru ocuparea funcției vacante constă în următoarele etape: 
a) selecţia dosarelor de înscriere; 
b) proba scrisă 
c) interviul. 

Calendarul de desfășurare a concursului este: 
✓ perioada de depunere a dosarelor: 17 iulie 2026 - 23 iulie 2026, la sediul Primăriei Urzica, județul Olt, 
✓ selecția dosarelor de concurs: in termen de o zi lucratoare de la data expirarii termenului de depunere a dosarelor,
✓ afișare rezultate selecție dosare: in termen de o zi lucratoare de la data selectiei dosarelor de concurs,
✓ proba scrisă: 03 august 2026, ora 10.00, la sediul Primăriei Urzica, județul Olt,
· afisare rezultate proba scrisa – in termen de o zi lucratoare de la proba scrisa,
✓ interviul: la sediul Primăriei Urzica, județul Olt, in termen de 4 zile lucratoare de la data sustinerii probei scrise,
· afisare rezultate interviu – in termen de o zi lucratoare de la interviu,
· afisare rezultate finale concurs/examen – in termen de 1 zi lucratoare de la ultima contestatie sau de la rezultatul interviului.

Prevederi legale din H.G. 1336/2022 cu privire la termenele de afișare a rezultatelor la probele de concurs, de depunere și afișare a contestațiilor precum și de afișare a rezultatelor finale: 
❖ Art. 47 alin (3) Comunicarea rezultatelor la fiecare probă a concursului se realizează prin afişare la sediul şi pe pagina de internet a autorităţii sau instituţiei publice organizatoare a concursului, după caz, în termen de o zi lucrătoare de la data finalizării probei şi conţine atât punctajul obţinut, cât şi menţiunea "admis" sau "respins", după caz. 
❖ Art. 53 După afişarea rezultatelor obţinute la selecţia dosarelor de înscriere, proba scrisă, proba practică şi interviu, după caz, candidaţii nemulţumiţi pot depune contestaţie la compartimentul resurse umane, în termen de cel mult o zi lucrătoare de la data afişării rezultatului selecţiei dosarelor, respectiv de la data afişării rezultatului probei scrise/probei practice şi al interviului, sub sancţiunea decăderii din acest drept. 
❖ Art. 54 alin (1) În situaţia contestaţiilor formulate faţă de rezultatul selecţiei dosarelor, comisia de soluţionare a contestaţiilor verifică îndeplinirea de către candidatul contestatar a condiţiilor pentru participare la concurs în termen de o zi lucrătoare de la expirarea termenului de depunere a contestaţiilor. 
❖ Art. 54 alin (3) In situatia contestatiilor formulate fata de rezultatul probei scrise, probei practice sau al interviului, comisia de solutionare a contestatiilor analizeaza lucrarea sau consemnarea raspunsurilor la interviu doar pentru candidatul contestatar in termen de o zi lucratoare de la expirarea termenului de depunere a contestatiilor.
         ❖ Art. 56 alin (2) Comunicarea rezultatelor la contestaţiile depuse se realizează prin afişare la sediul autorităţii sau instituţiei publice organizatoare a concursului şi pe pagina de internet a acesteia, la secţiunea special creată în acest scop, imediat după soluţionarea contestaţiilor. 
❖ Art. 56 alin (3) Rezultatele finale se afişează la sediul autorităţii sau instituţiei publice organizatoare a concursului şi pe pagina de internet a acesteia, la secţiunea special creată în acest scop, în termen de o zi lucrătoare de la data afişării rezultatelor soluţionării contestaţiilor pentru ultima probă, prin specificarea menţiunii "admis" sau "respins". 
❖ Se pot prezenta la următoarea etapă numai candidaţii declaraţi admişi la etapa precedentă. 

BIBLIOGRAFIE CONCURS : 
· Legea nr. 448/2006 (drepturile persoanelor cu handicap, republicată).
· Ordinul nr. 82/2019 (standarde minime de calitate pentru servicii sociale, inclusiv locuințe protejate/centre abilitare).
· Legea nr. 487/2002 (sănătatea mintală).
· Codul Muncii (drepturi/obligații).
· Codul de conduită etică

TEMATICA  CONCURS:
· Drepturi și legislație: Aplicarea Legii 448/2006 și standardele de calitate (Ordin 82/2019).
· Activități: Ergoterapie, terapie ocupațională și dezvoltarea autonomiei personale.
· Etică și Siguranță: Respectarea demnității, confidențialitatea și tehnici de intervenție.

       Atribuțiile conform fisei postului :
• Adaptează şi realizează activităţi educative pentru persoane cu diferite tipuri de dizabilităţi; 
• Pregăteşte lecţii şi activităţi adaptate nevoilor elevilor cu dizabilităţi; 
• Utilizează metode sau mijloace de educaţie specială în vederea reducerii dizabilităţii elevului ; 
• Utilizează strategii şi tehnici de educaţie specială pentru a dezvolta abilităţile perceptiv-motrice, cognitive, de comunicare şi mnezice; 
• Pregăteşte materiale didactice pentru activităţile educative; 
• Urmăreşte şi evaluează performanţele elevilor şi dezvoltarea socială a acestora; 
• Învaţă elevii să utilizeze strategii de dezvoltare personală precum stabilirea scopurilor şi autonomia; 
• Pregăteşte planuri de lecţie pentru activităţile pe care le realizează; 
• Învaţă elevii să utilizeze echipamente electronice, aparate sau proteze adaptate nevoilor lor; 
• Asistă elevii în formarea deprinderilor practice necesare în viaţa de zi cu zi precum păstrarea igienei personale, pregătirii hranei, respectarea măsurilor de securitate; 
• Realizează activităţile de recreare organizate pentru elevi, cu scopul facilitării dezvoltării fizice, mentale şi sociale; 
• Colaborează cu psihopedagogii, asistenţii sociali, psihologii pentru a dezvolta planuri individualizate care promovează dezvoltarea fizică, socială şi educaţională a elevilor; 
• Realizează diferite activităţi cu copiii după terminarea programului de la şcoală.   
          
          Relații suplimentare se pot obține de la Compartimentul secretariat din cadrul Primăriei Urzica, județul Olt, persoana de contact Drugă Iulian -  nr.telefon  0768102050.

                       PRIMAR,                                                                       Secretar comisie de concurs
                 SPIRIDON ION                                                                                 Drugă Iulian

)

